**Шымкент қаласы білім басқармасы**

**«Болашақ» бөбекжай бақшасы мемлекеттік коммуналдық қазыналық кәсіпорын**

**Ұйымдастырылған**

**оқу қызметі**

**Тақырыбы: «Әке - бәйтерек»**



**Қазақ тілі мұғалімі: Беспаева Г.С.**

**Шымкент 2020ж.**

**Білім беру саласы:** «Коммуникация», «Таным», «Шығармашылық», «Әлеуметтік».

**Оқу қызметі:** Тіл дамыту.

**Тақырыбы:** «Әке - бәйтерек»

**Мақсаты:** Жанұядағы әкенің орнының ерекше екендігін ұғындыру. Әкеге деген бала махаббатын ояту. Әкеге құрмет көрсету. Жанұядағы әке мен бала арасындағы қарым-қатынасты нығайту, ұлттық салт-дәстүрімізге байланысты, әке орнының ерекше екендігін ұғындыру. Әкеге деген бала махаббатын ояту. Әке туралы нақыл сөздердің тәрбиелік мағынасын түсіндіру. Қазақ тіліндегі тән дыбыстарды анық айтқызып үйрету.

**Әдіс-тәсілдер:** Сұрақ-жауап.

**Билингивалық сөздер:** құрмет, сыйлау, жақсы көремін, мейірімді, мекің әкем.

**Тақырып барысы:** Құрметті әкелер, қонақтар сіздерге арналған «Әке - асқар тау» атты ұйымдастырылған оқу қызметін ашық деп жариялаймыз. Әке - шаңырақтың негізгі тірегі, ерекше тұлға. Әрбір бала өз әкесіне қарап өсетін нысанасы. Әке - ақылшым, тірегім дей отыра, бүгінгі сый-құрмет өздеріңізге арналады.

**Ән: «Менің әкем, ең жақсы адам»**

Музыка әуенімен ортада балалар, вальс билеп кіреді.

**Мұғалім:** Балалармен сәлемдеседі. Қонақтармен сәлемдесуге шақырады.

**Шаттық шеңбері**

Балалардың сәлемдесуі:

Жарқырап күнде ашылды

Күн нұры түгел шашылды.

Қайырлы күн қонақтар,

Біз бердік сізге сәлемді.

**Мұғалім:** Балаларды орындарына жайғастырып, отырғызады. Қыс мезгілі туралы сұрақ-жауап алынады.

**Балалар:** Сұраққа толық дұрыс жауаптарын береді.

**Мұғалім**:Балалар, бүгін бізге кімдер қонаққа келді?

**Балалар:** Әкелеріміз.

**Мұғалім:** Олай болса, бүгінгі кешімізді, әкелеріміздің құрметіне арнап, барлық сыйластығымызды көрсетейік. Балалар, сендер әке туралы қандай тақпақ білесідер?

Балалар өлең-тақпақтарын оқиды.

1**-оқушы:** Арқа сүйер панасың,

Ақылы мол данасың.

Адал етіп өсірген,

Мендей ерке баланы.

**2-оқушы:** Әкетайым асылым,

Жақсы көрем өзіңді.

Құрметтеп мәңгі өтемін,

Мәпелеген өзімді.

**Мұғалім:** Ой, бәрекелді! Ал енді әкелер туралы қандай мақал-мәтел білесіңдер?

**Балалар:**

1-оқушы: Әкеден -ақыл

Анадан - мейір.

2-оқушы: Әкені көріп ұл өсер.

Анасын көріп қыз өсер.

3-оқушы: Сайына қарай - саласы

Әкесіне қарай - баласы.

**Мұғалім:** Жарайсыңдар, балалар! Балалар әке деген кім?

**Балалар:**

1-оқушы: «Әке - отбасыныі тірегі»

2-оқушы: «Әке - асқар тау»

3-оқушы: «Әке - баланың қорғаны»

**Мұғалім:** Балалар мен сендерді ертегі көруге шақырамын, ертегіні бірге тамашалайық.

**«Әке мен бала»**

**Сергіту сәті**

Орнымыздан тұрайық,

Бойымызды жазайық.

Бір отырып, бір тұрып,

Орнымызды табайық.

**Мұғалім:** Балалар сендер ертегіден нені түсіндіңдер, ертегінің қандай тәрбиелік мәні бар?

**Балалар:** Әкенің ақылын тыңдау, құрметтеу, еріншек-жалқау болмау. **Мұғалім:** Дұрыс, міне біз ертегіні көріп, әкеміздің ақылды, қамқоршы, дана адам екенін білдік.

**Мұғалім:** Әкелерді ойынға шақырады. Балаларды да, ойынға шақырады. **Ойын: «Өз әкеңді тап!»**

«Өз балаңды тап!»

**Мұғалім:** Әкелерге алғысын айтады.

**Қорытынды:** Балалар, бүгін біз сендермен қандай тақырыпта әңгіме жүргіздік?

**Балалар:** Әкелер жайлы.

**Мұғалім:** Біздің әкелереміз қандай адам екен?

**Балалар:** Ең жақсы адам, ақылды, батыр, мейірімді, қамқоршы.

**Мұғалім:** Жарайсыңдар, әрқашанда, әкелеріңді құрметтеп, сыйлаңдар,

тәртіпті және білімді болып өсе беріңдер!

**Мұғалім:** Қонаққа келген әкелерден бата сұрайды.

Құрметті әкелер, бүгінгі біздің «Әке - бәйтерек» атты, ұйымдастырылған оқу-қызметіміз осымен аяқталды. Алтын уақыттарыңызды бөліп келгендеріңіз үшін, алғысымызды білдіреміз. Келген аяқтарыңызға гүл бітсін!

Келесі кездескенше cay-саламат болыңыздар!

**Күтілетін нәтиже:**

**Біледі:** Әке туралы өлең шумақтарын жатқа айта біледі.

**Игереді:** Әке деген ұғымды, отбасындағы әкелердің құрметін түсінеді, игереді.

**Меңгереді:** Қазақ тіліндегі тән дыбыстарды анық айта біледі. Нақыл сөздердің тәрбиелік мәнін дұрыс түсіне меңгереді.

**Пайдаланылған әдебиеттер**

1. Әке мен бала ертегісі. Ыбырай Алтынсарин

2. Отбасы және балабақша №6 (160) 2013ж.

3. Ән «Әкетайым». Бота Бейсенова